Δημοκράτες 66

Οι Δημοκράτες 66 (ολλ. Democraten 66, D66) είναι οικονομικά φιλελεύθερο και κοινωνικά προοδευτικό κόμμα στις Κάτω Χώρες. Τοποθετείται στην δεξιά του πολιτικού φάσματος όσον αφορά τα κοινωνικο-οικονομικά θέματα και στο κέντρο γενικότερα, ενώ χαρακτηρίζεται και ως σοσιαλ-φιλελεύθερο. Σημερινός ηγέτης του κόμματος είναι ο Σίγκριντ Κάαγκ, ενώ ιδρύθηκε το 1966 από μία ομάδα πολιτικά ανένταχτων και μορφωμένων νέων υπό τον δημοσιογράφο Χανς φαν Μιέρλο.

Ο κύριος στόχος του κόμματος ήταν να μετατραπεί το πολίτευμα της Ολλανδίας στα πρότυπα του προεδρικού συστήματος των Ηνωμένων Πολιτειών. Στις εκλογές του 1967, το κόμμα κέρδισε 7 από τις συνολικά 150 στη Βουλή των Αντιπροσώπων, περισσότερες από κάθε άλλο νεοσύστατο κόμμα. Τα εκλογικά αποτελέσματα του κόμματος χαρακτηρίζονται γενικά από μεγάλη αστάθεια, αφού σε κάποιο σημείο έφτασε τις 24 έδρες ενώ, μετά τις εκλογές του 2010, κέρδισε 10 έδρες. Βρέθηκε στην κυβέρνηση στις περιόδους 1973-1977, 1981-1982, 1994-2002 και 2003-2006. 

Αρχηγός του κόμματος και αρχηγός της κοινοβουλευτικής ομάδας της Βουλής των Αντιπροσώπων είναι ο Αλεξάντερ Πέκτολτ από το 2006. Βρέθηκε στην αντιπολίτευση στην κυβέρνηση Ρούτε. Το κόμμα έχει έναν μικρό αριθμό εκλεγμένων αντιπροσώπων στις περιφέρειες, αλλά έχουν έναν σχετικά μεγάλο αριθμό δημάρχων που πρόσκεινται στο κόμμα, οι οποίοι διορίζονται. Το κόμμα συγκεντρώνει τα μεγαλύτερα ποσοστά τους σε μεγάλες πόλεις, ειδικά σε αυτές που έχουν πανεπιστήμιο. 

Το πρόγραμμα των Δημοκρατών 66 στηρίζεται στις αρχές της άμεσης δημοκρατίας. Σημαντικές αποφάσεις παίρνονται ύστερα από δημοψηφίσματα. Είναι μέλος της Φιλελεύθερης Διεθνούς, του Ευρωπαϊκού Φιλελεύθερου Δημοκρατικού και Μεταρρυθμιστικού Κόμματος και της Συμμαχίας Φιλελευθέρων και Δημοκρατών για την Ευρώπη.

Παραπομπές

Ολλανδικά πολιτικά κόμματα
Φιλελεύθερα κόμματα
Προοδευτισμός